यूनिवर्सिटी के कैंपस में बेहतर शिक्षा के लिए तमाम जरूरी सुविधाएं है। कैंपस में लाइब्रेरी एंड डॉक्यूमेंटरी सेंटर है जो लगभग 750 वर्ग र्मीटर में निर्मित तीन मंजिली इमारत में स्थित है। यहां 53 हजार पांच सौ से अधिक पुस्तकें डॉक्यूमेंट्स आदि स्थित हैं। यहां जर्नल्स के चार हजार से अधिक वॉल्यूम स्थित हैं। 380 से अधिक ऑडियो विजुअल सामग्री है। कैंपस की आईटी से संबंधित जरूरत को ध्यान में रखते हुए यहां सुविधाओं से युक्त एक कंप्यूटर सेंटर की भी स्थापना की गई है। इस सेंटर की सहायता से सभी छात्रों और स्टाफ को कंप्यूटर और इंटरनेट की बेहतर सुविधा उपलब्ध कराई जाती है। कैंपस में सात मंजिला इमारत में हॉस्टल स्थित है। जहां एसी और नॉन एसी दोनों ही तरह के कमरे उपलब्ध है।